יעקב ברק

יעקב (קובי) ברק (נולד ב-17 במאי 1964) הוא קצין בצה"ל במילואים בדרגת אלוף, שכיהן כמפקד זרוע היבשה, כראש אגף הטכנולוגיה והלוגיסטיקה, כמפקד חטיבה 401, כמפקד עוצבת נתיב האש וכראש חטיבת המבצעים במטכ"ל. ברק נולד בחיפה וגדל במטולה, דור שני לניצולי השואה. בנעוריו למד בבית הספר התיכון החקלאי פרדס חנה. בשנת 1982 התגייס לצה"ל ושירת כלוחם, מפקד וקצין בחטיבה 7 של חיל השריון, כמפקד פלוגה קלט את טנקי מרכבה סימן 2. לאחר תפקידי מפקד פלוגה, סמג"ד וקצין אג"ם התמנה למפקד גדוד 74 של חטיבה 188. במסגרת תפקיד זה, בשלהי 1995 ותחילת 1996, היה מהאחראים להיערכות מחדש של צה"ל בעיירות יטא ודאהרייה שבגזרת דרום הר חברון, כחלק מביצוע תוכנית הפריסה מחדש של הממשל הצבאי בשטחי יהודה ושומרון. הגדוד שבפיקודו היה אחראי על הפעילות הצבאית בגזרה. כמו כן קלט הגדוד את טנקי המרכז סימן 3 בז. ב-1997 מונה לקצין אג"ם של עוצבת געש ובשנת 1999 קודם לדרגת אלוף-משנה ולמפקד חטיבת מרכבות הפלדה, חטיבת שריון במילואים. במקביל שימש משנת 2000 עד 2002 כמפקד המרכז לאימונים טקטיים במרכז הלאומי לאימונים ביבשה. בשנת 2002 התמנה למפקד חטיבת השריון הסדירה 401 ובתקופתו קלטה החטיבה את ראשוני טנקי המרכבה סימן 4. ב-2004 מונה לראש מחלקת מבצעים באגף המבצעים (אמ"ץ). בשנת 2006 קודם לדרגת תת-אלוף ומונה לראש מטה פיקוד המרכז. באוגוסט 2007, כשנה לאחר מלחמת לבנון השנייה, החליף את ארז צוקרמן בפיקוד על עוצבת נתיב האש, אוגדת מילואים משוריינת בפיקוד הצפון. בעקבות מבצע עופרת יצוקה עמד בראש הוועדה לבחינת ההמלצות להענקת צל"שים. בינואר 2010 נכנס לתפקידו כראש חטיבת המבצעים במטכ"ל. במרץ 2012 הועלה לדרגת אלוף ומונה לראש אגף הטכנולוגיה והלוגיסטיקה. הוא שירת בתפקיד עד יולי 2016. ב-10 באוגוסט 2016 מונה למפקד זרוע היבשה. ב-17 בפברואר 2019 החליף אותו בתפקיד האלוף יואל סטריק. לאחר מכן פרש משירות הקבע. ברק נשוי ואב לשלושה ילדים ומתגורר במושב מרחביה. בעל תואר ראשון בהנדסת מכונות מאוניברסיטת בן-גוריון ותואר שני במדעי המדינה מאוניברסיטת חיפה. מדיה וקבצים בנושא יעקב ברק בוויקישיתוף אלוף קובי ברק(הקישור אינו פעיל), באתר אגף הטכנולוגיה והלוגיסטיקה רוני צידון, אט"ל, ראש אט"ל: גובר הסיכוי שנמצא עצמנו בעימות צר או רחב, באתר צה"ל (דרך ארכיון האינטרנט), 28 באוקטובר 2012 אמיר בוחבוט‏, איך נתמודד עם נפילת 1,200 טילים על ישראל ביום?, באתר וואלה, 29 במרץ 2013 עמיר רפפורט, האלוף ברק: "המלחמה הבאה תחל בהפתעה", באתר nrg‏, 21 בספטמבר 2013 אלכס פישמן, מהפכה צבאית, באתר ynet, 29 ביולי 2016 אמיר בוחבוט‏, "אפשרי שלצה"ל יהיה כוח לחימה רובוטי": מבט אל צבא היבשה העתידי, באתר וואלה, 27 באוקטובר 2016 אמיר אורן, גם הקרקע רוצה אוויר: בצה"ל חושבים על מפעיל כטב"מ במדים ירוקים, באתר הארץ, 16 ביוני 2017. בן כספית, ‏מפקד זרוע היבשה: "תמונת הניצחון? למצוא ולהרוג אותם", באתר מעריב אונליין, 8 באוקטובר 2017 יואב לימור, "צה"ל מוכן לכל סוג של מלחמה", באתר ישראל היום, 20 בספטמבר 2018 רונן איציק, מה שינצח הוא הממד הערכי, שריון, גיליון 55, אוגוסט 2019, עמ' 6–7. השמיים אינם עוד הגבול – הצורך בלוחמה רב ממדית ביבשה ובאווירייה יבשתית, בין הקטבים ‏11, מאי 2017, עמ' 37–56 קובי ברק, זיו אבטליון ואייל סאבא, ‏מיזוג מז"י ואט"ל – רטרוספקטיבה ומבט לעתיד, בין הקטבים ‏17, יולי 2018, עמ' 155–175 מינוי תת-אלוף יעקב ברק למפקד עוצבת "עמוד האש", באתר צה"ל, 30 ביולי 2007 קובי ברק מונה לראש חטיבת המבצעים, באתר צה"ל, 3 בינואר 2010 מערכת אתר צה"ל, האלוף קובי ברק נכנס לתפקידו כראש אט"ל, באתר צה"ל (דרך ארכיון האינטרנט), 5 במרץ 2012. יואב זיתון, שינויים בצמרת: מפקד חדש לחיל הים, באתר ynet, 20 בדצמבר 2015 שורת מינויים בפורום המטה הכללי, באתר צה"ל (דרך ארכיון האינטרנט), 20 בדצמבר 2014. טל לב רם, ‏סבב מינויים בצה"ל: האלוף סטריק מונה למפקד זרוע היבשה, אמיר ברעם יחליפו בפיקוד צפון, באתר מעריב אונליין, 17 בפברואר 2019